**NEMZETISÉGI TÁMOGATÁSOK**

**PÁLYÁZATI KIÍRÁS**

Nyelvi környezetben megvalósuló nemzetiségi, népismereti, művészeti, hagyományőrző és olvasótáborok megvalósításának 2017. évi költségvetési támogatására

Pályázati kategória kódja:

NEMZ-TAB-17

Meghirdetés dátuma: 2016. december 02.

Az **Emberi Erőforrások Minisztériuma** (a továbbiakban: Támogató) megbízásából az **Emberi Erőforrás Támogatáskezelő** (a továbbiakban: Támogatáskezelő) **nyílt** pályázati kiírást hirdet nyelvi környezetben megvalósuló nemzetiségi-, népismereti, művészeti, hagyományőrző és olvasó táborok megvalósításának 2017. évi költségvetési támogatására, összhangban

* a nemzetiségek jogairól szóló 2011. évi CLXXIX. törvény (a továbbiakban: nemzetiségi törvény);
* az államháztartásról szóló 2011. évi CXCV. törvény;
* az államháztartásról szóló törvény végrehajtásáról rendelkező 368/2011. (XII. 31.) Korm. rendelet;
* az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet;
* a nemzetiségi célú előirányzatokból nyújtott támogatások feltételrendszeréről és elszámolásának rendjéről szóló 428/2012. (XII.29.) Korm. rendelet (továbbiakban: Tám. rendelet)
* 2016. évi XC. törvény Magyarország 2017. évi központi költségvetéséről
* a fejezeti kezelésű előirányzatok és központi kezelésű előirányzatok kezeléséről és felhasználásáról szóló 58/2015. (XII. 30.) EMMI rendelet vonatkozó rendelkezéseivel.

# A kiírás célja

A kiírás célja a hazai nemzetiségi oktatásban részt vevő tanulók (a magyarországi köznevelési rendszerben nem szereplő nemzetiségek esetében az országos önkormányzat által szervezett táborban tanköteles korú (6-16 éves) gyerekek) anyanyelvi nyelvismereteinek bővítésének, a nemzetiségi népismeret részét képező, anyaországgal/nyelvnemzettel kapcsolatos történelmi, földrajzi, néprajzi ismereteik fejlesztésének támogatása anyanyelvi programok (táborok, erdei iskolák stb.), a nemzetiségi, kulturális tartalmú, kidolgozott tábori programmal rendelkező anyanyelvi hagyományőrző táborok és anyanyelvi hitéleti táborok megvalósítása révén.

# Pályázat benyújtására jogosultak

## Pályázat benyújtására jogosultak:

* nemzetiségi köznevelési intézmények (nyelvoktató, kétnyelvű, tannyelvű általános iskolák, középiskolák);
* nemzetiségi önkormányzatok;
* a 2014. december 31-ig Magyarországon nyilvántartásba vett, a nemzetiségi törvény hatálya alá tartozó, alapszabályban/alapító okiratban rögzített cél szerint konkrétan megjelölt nemzetiséghez kapcsolódó nemzetiségi tevékenységet folytató civil szervezetek,

amelyek

* a pályázati célok megvalósítására legalább öt egymást követő napon, vagy azt meghaladó időtartamban – kísérők nélkül minimum 15 fő tanuló részére – tábort szerveznek (a résztvevők tanulói jogviszonyát a támogatás felhasználásának elszámolása során, a Pályázati útmutatóban meghatározott módon igazolni kell);
* megfelelnek a rendezett munkaügyi kapcsolatok követelményeinek;
* eleget tettek a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségnek;
* jogi személy vagy jogi személyiséggel nem rendelkező más szervezet esetén átlátható szervezetnek minősülnek;
* nincs esedékessé vált és még meg nem fizetett adótartozása, köztartozása.

(EPTK felületen - ld. 8.1. pontban - GFO kód besorolás alapján pályázat benyújtására **technikailag** a következő kódszámú szervezeteknek nyílik lehetősége az elektronikus pályázati felületen: 312, 351, 352, 371, 372, 516, 517, 519, 521, 528, 529, 565, 569, 599. **EPER-ben GFO kód megadására nincs szükség**.)

**FIGYELEM!** Ugyanazon szervezet más központi költségvetési forrásból, azonos célra, azonos időtartamra nézve támogatásban nem részesülhet. Helyi nemzetiségi önkormányzat önerőként felhasznált működési és feladatalapú támogatása kivételt képez.

# A pályázat megvalósítási időszaka

## A pályázati kiírás keretében támogatott projektek megvalósítási időszaka:

## 2017. május 1 – 2017. november 15.

# Rendelkezésre álló keretösszeg

## A kiírásra rendelkezésre álló keretösszeg 360.000.000 Ft, amelyet a Támogató, Magyarország 2017. évi központi költségvetéséről szóló 2016. évi XC. törvényben meghatározott XX. Emberi Erőforrások Minisztériuma fejezet 56. alcím Nemzetiségi támogatások fejezeti kezelésű előirányzat [ÁHT: 243678] terhére biztosítja éven túli kötelezettség vállalásával.

# A támogatás formája és mértéke

## A támogatás formája: vissza nem térítendő támogatás. (Amennyiben a nyertes pályázó ÁFA levonási joggal rendelkezik, a pályázatra jogszabály alapján levonható Általános Forgalmi Adó összegét nem számolhatja el a támogatás terhére. Felhívjuk figyelmét, hogy amennyiben az Általános Forgalmi Adó jogszabály alapján levonható, annak összege akkor sem számolható el, ha a Kedvezményezett nem él a levonás, illetve visszaigénylés lehetőségével.)

## Az elnyerhető támogatás összegének alsó határa 300.000 forint.

## Az elnyerhető támogatás összegének felső határa 2.500.000 forint.

## A támogatás igénybevétele utólagos elszámolás melletti támogatási előleg formájában történik.

## A támogatás intenzitása 100%.

## A pályázat benyújtásához saját forrás nem szükséges.

## A költségvetési támogatás folyósítása egy összegben történik. Költségvetési szerv esetén a Támogató a támogatás összegét a kincstári finanszírozás rendje szerint havi egyenlő ütemezésben bocsátja a Kedvezményezett rendelkezésére. A Kedvezményezett likviditási problémák felmerülése esetén kezdeményezheti az időarányos havi ütemezetéstől eltérő folyósítást.

## A Támogató a támogatást a kértnél alacsonyabb összegben is megállapíthatja, azonban a táborban résztvevő tanulók száma ez esetben sem csökkenhet 15 fő alá, illetve a tábor napjainak száma öt egymást követő nap alá. Az esetleges helyszínmódosításoknál a következőkre kell figyelemmel lenni:

## a) külföldre tervezett tábor nem módosítható hazai helyszínre, ha a megítélt összeg, az igényelt összeg legalább 66%-a;

## b) külföldre tervezett tábor nem módosítható hazai napközis táborra, ha a megítélt összeg, az igényelt összeg legalább 33%-a;

## c) a hazai bentlakásos tábor nem módosítható napközis táborra, ha a megítélt összeg, az igényelt összeg legalább 50%-a.

## A kiírás keretében kizárólag a pályázatban meghatározott cél egészének megvalósítására nyújtható támogatás.

# Támogatható tevékenységek

## Jelen pályázati kiírás keretében az alábbi tevékenységek támogathatók:

* nyelvi környezetben megvalósuló nemzetiségi népismereti, művészeti, hagyományőrző és olvasótáborok megvalósítása.

# Elszámolható és el nem számolható költségek

## A kiírás keretében kizárólag a Kedvezményezett (illetve a Pályázati útmutatóban meghatározott esetekben a kötelezettségvállaló, számlatulajdonos, fenntartott intézmény) nevére kiállított, a támogatási szerződésben meghatározott támogatási időszakban keletkezett számlák, bizonylatok számolhatók el.

## A kiírás keretében az alábbi költségek számolhatók el:

* a programot megalapozó, kiszolgáló, fejlesztő és adminisztráló, a törvényeknek való megfelelést segítő és a program cél szerinti tevékenységek feltételeinek biztosítása érdekében felmerült költségek – így különösen: az utazás, a szállás, az étkezés, a programok megvalósításához kapcsolódó vásárolt szolgáltatások köre,
* megbízási díj (tervezésénél az államháztartásról szóló törvény végrehajtásáról rendelkező 368/2011. (XII. 31.) Korm. rendelet 51. § (2) figyelembevételével kell eljárni). Adminisztrációs tevékenységre ilyen kiadás nem számolható el.
* a közalkalmazottak jogállásáról szóló 1992. évi XXXIII. törvény 77. § (1) szerinti keresetkiegészítés, azzal a megkötéssel, hogy a többletfeladat csak és kizárólag a pályázatban meghatározott tevékenység elvégzésére irányulhat. Adminisztrációs tevékenységre ilyen kiadás nem számolható el.
* a szervezet működésétől el nem választható költségek (papír, írószer, nyomtató festékpatron, telefonköltség) legfeljebb a megítélt támogatás 10 %-ig. Ezek a költségek is csak abban az esetben számolhatók el, amennyiben a pályázat megvalósításához szorosan kapcsolódnak, valamint a pályázati célkitűzés megvalósítása érdekében merülnek fel.
* Felhívjuk figyelmüket, hogy csak az indikátoroknál megadott résztvevő diákok és kísérőik (minden megkezdett 10 fő tanulóra 1 fő kísérő) költsége számolható el.

## A kiírás keretében az alábbi költségek nem számolhatók el:

* párhuzamosan meghirdetett nemzetiségi pályázati kategóriák nevesített céljának megvalósítási költsége,
* munkabér és a munkabér járulékai, valamint ösztöndíj;
* természetbeni juttatások járulékai;
* szeszesital, dohányáru;
* adók módjára behajtható fizetési kötelezettségek (például: bírságok), késedelmi kamatok;
* beruházás, tárgyi eszköz beszerzés; építési és felújítási költségek;
* közüzemi díj típusú kiadások, karbantartások, javítások;
* a pályázat előkészítésének költségei (pályázatírás költsége);
* pályázati díj;
* számviteli szolgáltatások és pénzforgalmi szolgáltatások költségei (például könyvelési díj, bankköltség);
* munkába járás költségtérítése;
* a költségvetésben nem tervezett kiadások.

## A támogatás felhasználásával összefüggő személyi jellegű kifizetések, bérleti díjak és a százezer forint értékhatárt meghaladó értékű áru beszerzése vagy szolgáltatás megrendelése csak a vonatkozó szerződések alapján támogatható.

## A pályázó szervezet hivatalos képviselője, vagy a hivatalos képviselő által képviselt más szervezet részére – jogcímtől függetlenül –a támogatás terhére nyújtott kifizetések összesen nem haladhatják meg a támogatás teljes összegének 20%-át.

## FIGYELEM! Az elszámolás részletes szabályait a nyertes pályázókkal megkötendő Támogatási Szerződés, az Általános Szerződési Feltételek és a Pályázati Útmutató tartalmazza.

# A pályázatok benyújtásának módja

## Pályázatot kizárólag elektronikusan az Elektronikus Pályázatkezelési és Együttműködési Rendszerben (a továbbiakban: EPER), vagy a Pályázati e-ügyintézés 2014-2020 (a továbbiakban: EPTK) rendszerben lehet benyújtani, magyar nyelven. Köznevelési intézmények kivételével egy pályázó szervezet kizárólag egy pályázatot nyújthat be jelen kiírás keretében. Több pályázó ugyanazon program részfeladatának megvalósítására nem nyújthat be pályázatot jelen kiírás keretében. A pályázat elektronikus benyújtásának egyes lépéseit a felhasználói kézikönyvben leírtak szerint kell elvégezni.

## FIGYELEM! Az EPER rendszert a [www.emet.gov.hu](http://www.emet.gov.hu) és az EPTK rendszert a www.eptk.fair.gov.hu vagy a [www.emet.gov.hu](http://www.emet.gov.hu) oldalon lehet elérni. A pályázat benyújtását megelőzően minden, regisztrációval nem rendelkező pályázónak regisztrálnia kell, amelyhez rendelkeznie kell egy érvényes e-mail címmel.

**Figyelem!** Az EPTK felület 2016.12.15-ig nyílik meg.

## A pályázatok benyújtása során, a pályázat benyújtásának (véglegesítésének) időpontjáig a pályázónak az adott pályázati évben megjelenő nemzetiségi felhívás vonatkozásában egyszeri regisztrációs díjat kell megfizetnie, amelynek összege 3 000 Ft. A díjat átutalással, a következő számlaszámra kell befizetni: Emberi Erőforrás Támogatáskezelő 10032000-01451461-00000000 IBAN HU17100320000145146100000000, és a pályázat benyújtásakor igazolni kell. A regisztrációs díj határidőre történő meg nem fizetése a pályázat érdemi vizsgálat nélküli elutasítását vonja maga után.

**FIGYELEM!** A pályázati díjat a 2017. évi nemzetiségi célú támogatásokra vonatkozóan egy szervezet csak egyszer köteles megfizetni. Más pályázati kiírásokra befizetett pályázati díj a nemzetiségi pályázatoknál nem érvényesíthető**.** A pályázati díj befizetésekor kérjük, hogy az EPER-ben véglegesített pályázat esetén az EPER-ben megadott felhasználónevet vagy a szervezet adószámát, továbbá a felhívás kódját (NEMZ-17), az EPTK-ban véglegesített pályázat esetén a pályázó szervezet nevét vagy a szervezet adószámát, továbbá a felhívás kódját (NEMZ-17) szíveskedjen feltüntetni a megjegyzés rovatban. (KLIK intézmények esetében a megegyező adószám miatt, minden esetben a szervezet nevének vagy a felhasználónév feltüntetése szükséges!) A pályázati díjat a pályázat véglegesítésének időpontjáig kell az Támogatáskezelő számlájára befizetni.

## Az EPER-ből kinyomtatott Regisztrációs Nyilatkozat (amelyet a szervezet képviselőjének/képviselőinek kell aláírnia) egy eredeti példányát postai úton legkésőbb a jelen pályázat beadása napján kell megküldeni az alábbi postacímre:

## Emberi Erőforrás Támogatáskezelő 1387 Bp. Pf. 1467

**FIGYELEM!** Ha érvényes regisztrációval rendelkezik, kérjük, ellenőrizze az EPER-ben megadott adatait. Amennyiben változás történt vagy módosítást lát szükségesnek, a kinyomtatott módosított Regisztrációs Nyilatkozat (amelyet a szervezet képviselőjének/képviselőinek kell aláírnia) egy eredeti példányát postai úton legkésőbb a jelen pályázat beadása napján kell megküldeni a fenti postacímre. **Ha regisztrált adataiban nem történt változás úgy Regisztrációs nyilatkozat beküldése nem szükséges**.

# A pályázat benyújtásának határideje

## A pályázat elektronikus pályázói felületen történő véglegesítésének határideje:

## 2017. január 15. 23:59.

**FIGYELEM!** Azon pályázatokat, amelyek nem kerülnek véglegesítésre, a Támogatáskezelő nem tekinti benyújtott pályázatnak és befogadási ellenőrzésnek sem veti alá.

# Benyújtandó dokumentumok

## A pályázat véglegesítéséig az elektronikus felület kitöltése mellett az alábbi dokumentumok csatolása szükséges:

|  |  |
| --- | --- |
| **Dokumentum megnevezése** | **Benyújtás módja** |
| 1. **létesítő okirat**, **állami fenntartású oktatási intézmények** részéről a KLIK-azonosítót és a nemzetiségi oktatás végzését tartalmazó nyilatkozat (intézményi szakmai alapdokumentum) benyújtása szükséges. **Nemzetiségi önkormányzatok** részéről a létesítő okirat, azaz az alakuló ülés jegyzőkönyvének benyújtása nem kötelező, esetükben a befogadás ellenőrzése a Magyar Államkincstár adatbázisára épülve történik az elektronikus rendszerben regisztrált adószám alapján. Az adószám egyezőségének ellenőrzése a nemzetiségi önkormányzatok felelőssége! Amennyiben 2014.01.15. napján vagy azt követően az EPER „Dokumentum beküldő” menüpontjában már feltöltötték a létesítő okiratot és annak tartalmában azóta nem történt változás, úgy a pályázói felületen nyilatkozhat arra vonatkozóan, hogy a legutóbb feltöltött létesítő okiratot kívánja a befogadás ellenőrzés során figyelembe vetetni. **Figyelem!** A létesítő okirat a befogadási kritérium ellenőrzéséhez szükséges, nem hiánypótoltatható! | elektronikusan, az EPER-ben, vagy az EPTK felületen a „Dokumentum beküldő” menüpontban |
| 1. az igénylő **jogi helyzetét igazoló dokumentum** (civil szervezet esetében a bírósági nyilvántartásba vételről a megyei /fővárosi bíróság által kiállított, a civil szervezet bírósági nyilvántartási adatairól szóló kivonata, költségvetési szerv esetében a törzskönyvi nyilvántartásba vételéről szóló kivonata) 30 napnál nem régebbi eredeti példány szkennelt változata.   FIGYELEM! KLIK-intézmények és nemzetiségi önkormányzatok esetében a jogi helyzet igazolására nincs szükség.  Amennyiben 2014.01.15. napján vagy azt követően az EPER „Dokumentum beküldő” menüpontjában már feltöltötték a jogi helyzetet igazoló dokumentumot és annak tartalmában azóta nem történt változás, úgy a pályázói felületen nyilatkozhat arra vonatkozóan, hogy a legutóbb feltöltött jogi helyzetet igazoló dokumentumot kívánja a befogadás ellenőrzés során figyelembe vetetni.  **Figyelem!** A jogi helyzetet igazoló dokumentum a befogadási kritérium ellenőrzéséhez szükséges, nem hiánypótoltatható! | elektronikusan, az EPER-ben, vagy az EPTK felületen a „Dokumentum beküldő” menüpontban |
| 1. az igényelt támogatási összeg alapjául szolgáló árajánlatok és/vagy a igénylő költségeit igazoló egyéb dokumentumok | elektronikusan, az EPER-ben vagy az EPTK felületen a pályázat felületén |
| 1. a pályázati **díj befizetését igazoló bankkivonat** másolata | elektronikusan, az EPER-ben vagy az EPTK felületen a pályázat felületén |
| 1. **hitéleti tábor esetén** az egyházi jogi személy vagy képviselőjének részvételi szándéknyilatkozata | elektronikusan, az EPER-ben vagy az EPTK felületen a pályázat felületén |
| 1. **érintettség esetén**: közzétételi kérelem (letölthető formanyomtatvány) | elektronikusan, az EPER-ben vagy az EPTK felületen a pályázat felületén |
| 1. az igényelt **támogatási összeg** **szöveges indoklása, részletes kifejtése** (a költségvetési tábla része) | elektronikusan, az EPER-ben vagy az EPTK felületen a pályázat felületén |

# A pályázat befogadása, formai vizsgálata és tartalmi bírálata

A benyújtásra került pályázatok a benyújtás sorrendjében folyamatosan kerülnek feldolgozásra. Valamennyi beérkező pályázat regisztrálásra kerül, és egyedi azonosító jelet kap.

## Befogadási kritériumok megfelelősségének vizsgálata

## A beérkezést követően az alábbiak vizsgálatára kerül sor:

* a pályázat a benyújtásra meghatározott határidőn belül került benyújtásra;
* az igényelt költségvetési támogatás összege nem haladja meg a maximálisan igényelhető mértéket;
* a pályázó a pályázati kiírásban meghatározott lehetséges támogatást igénylői körbe tartozik. A Támogatáskezelő ezt a kritériumot a Pályázati kiírás 10. a) és b) pontjában kért, a pályázat véglegesítéséig benyújtott dokumentumok alapján ellenőrzi!

A befogadási kritériumoknak megfelelő pályázat befogadásra kerül. A befogadási kritériumoknak meg nem felelő, illetőleg ha a be nem nyújtott dokumentumok hiánya miatt a kritériumok ellenőrzése teljes körűen nem lehetséges, a pályázat érdemi vizsgálat nélkül elutasításra kerül.

## A beérkező pályázatok formai ellenőrzése

## A benyújtott pályázat érvényes, ha:

* a pályázat az elektronikus felületen határidőben kitöltésre és véglegesítésre került;
* tartalma a pályázati kiírásnak megfelel;
* a pályázó szervezet érvényes regisztrációval rendelkezik;
* valamennyi melléklet csatolásra került és megfelelő (oldalhű digitális másolat került felcsatolásra, a dokumentum olvasható);
* a pályázat, valamint a mellékelt dokumentumok adatai között nincs ellentmondás;
* a pályázati díj összege határidőben befizetésre került a megadott számlára, közleményrovatban egyértelműen feltüntetve a kért azonosítókat (adószám vagy felhasználónév, felhívás kategória kódja).

## Amennyiben a Támogatáskezelő a pályázat érvényességi ellenőrzése során megállapítja, hogy a pályázat nem felel meg a pályázati kiírásban, útmutatóban és az adatlapban foglalt feltételeknek, a pályázót egy alkalommal, az elektronikus rendszeren keresztül kiküldött értesítésében, 5 munkanapos hiánypótlási határidő kitűzésével, a hiányzó adat, vagy dokumentum megnevezésével hiánypótlásra hívja fel. A pályázó által történő hiánypótlásra, adatmódosításra kizárólag a Támogatáskezelő által meghatározott időben kerülhet sor.

## Amennyiben a hiánypótlás a Pályázó hibájából nem történik meg, nem teljes körűen történik meg, vagy nem határidőre valósul meg a pályázati kiírásnak megfelelően, úgy a pályázat érvénytelennek minősül, amiről a Támogatáskezelő értesítést küld az elektronikus rendszeren keresztül a pályázónak. Az érvényes pályázatokat a Támogatáskezelő továbbítja a tartalmi bírálatot végző testületnek és a döntést hozó Támogatónak.

## A tartalmi értékelés szempontjai:

* részletesen kifejtett programterv;
* a 2017. évi tervezett tevékenységek realitása, átláthatósága;
* az együttműködések megalapozottsága, és megfelelő dokumentáltsága;
* a tervezett költségek indokoltsága és hatékonysága;
* a vállalt feladatok és az elérendő eredmények konkrétsága;
* a pályázó szervezet tevékenységi köre, szervezet működési köre országos, regionális, helyi érdekű;
* a nemzetiségi nyelv használata;
* a programmal, tevékenységgel elérendő közösség nagysága, aránya az adott nemzetiségen belül.

## Nyertes pályázat esetén a Kedvezményezett a pályázatában vállalt indikátorok megvalósított értékeiről a pályázati beszámolóban beszámol.

## A benyújtott pályázatokról a Nemzetiségi Támogatási Albizottság szakmai bírálata alapján a Nemzetiségi Támogatási Bizottság (a továbbiakban: Bizottság) döntési javaslatot terjeszt fel a Támogató részére. A Támogató a javaslat figyelembevételével hozza meg a döntését.

## Az elbírálás határideje: a pályázat beadási határidejét követő 70. nap. A döntéshozatal időpontjának változtatási jogát a Támogató fenntartja.

## Az értékelési szempontokat a Támogató a Bizottsággal egyeztetve határozta meg.

# Döntéshozatal és kiértesítés

## A beérkezett pályázatok támogatásáról, a Bizottság javaslata alapján a Támogató dönt. A Támogatáskezelő a nyertes pályázók listáját, a megítélt támogatási összegeket, a támogatás célját a döntést követően a [www.emet.gov.hu](http://www.emet.gov.hu) internetes honlapján közzéteszi, ezt követően az elektronikus rendszeren keresztül tájékoztatja a pályázókat a pályázat eredményéről, valamint a szerződéskötéshez benyújtandó dokumentumok köréről és a benyújtás határidejéről.

# Szerződéskötés

## A Támogatáskezelő a támogatott pályázóval (a továbbiakban: Kedvezményezett) a támogatói döntés kézbesítésétől számított 60 napon belül a támogatás felhasználásáról írásbeli támogatási szerződésben állapodik meg. A támogatási döntés hatályát veszítheti, ha a támogatásról szóló értesítés kézbesítésétől számított legkésőbb 60 napon belül a pályázó hibájából nem jön létre a szerződés.

## A támogatási szerződés megkötéséhez szükséges dokumentumok:

|  |  |
| --- | --- |
| **Dokumentum megnevezése** | **Benyújtás módja** |
| * a szervezet hivatalos képviselőjének közjegyző által hitelesített **aláírási címpéldány**a, vagy ügyvéd által ellenjegyzett aláírás-mintája, vagy a számlavezető pénzintézet által vezetett aláírási kartonja másolatának a számlavezető pénzforgalmi intézmény által hitelesített eredeti példánya | papír-alapon |
| * a Kedvezményezett valamennyi – jogszabály alapján beszedési megbízással megterhelhető – fizetési számlájára vonatkozó **felhatalmazó levél azonnali beszedési megbízás alkalmazásához**   (Felhatalmazó levél sablon letölthető:  www.emet.gov.hu/nemzetisegi\_tamogatasok) | papír-alapon |
| * **a pályázatban igényeltnél alacsonyabb összegű megítélt támogatás esetén**: a ténylegesen megítélt támogatási összegnek megfelelően az eredeti **költségvetési terv módosítása**, valamint - amennyiben a Kedvezményezett szükségesnek látja - a vállalt **indikátorok módosítása** a kért és a megítélt támogatás különbségével arányos mértékben.   **FIGYELEM!** Az indikátorok esetleges módosítása során figyelembe kell venni a Pályázati kiírásnak a tábor legalább 5 napos időtartamára és min. 15 fő tanuló részvételére vonatkozó kötelező előírását.  **FIGYELEM!** Szerződés a kért teljes vagy attól alacsonyabb támogatás megítélése esetén is csak akkor köthető, ha a költségvetés el nem számolható költséget nem tartalmaz! | elektronikusan, az EPER-ben vagy az EPTK felületen a pályázat felületén |
| * **ha azt jogszabály előírja:** a támogatott tevékenységhez szükséges jogerős hatósági engedély hitelesített másolata | papír-alapon |

## A Támogatáskezelő a beérkezett dokumentációt megvizsgálja. Amennyiben a szerződéskötéshez szükséges dokumentumok valamelyike nem áll rendelkezésére vagy hiányos, a Kedvezményezettet az elektronikus rendszeren keresztül küldött üzenetben 8 napos határidővel, egy alkalommal hiánypótlásra szólítja fel. Amennyiben a Kedvezményezett a hiánypótlást nem, vagy késedelmesen teljesíti, a Támogatáskezelő erről tájékoztatja a Támogatót, és indítványozza a támogatói döntéstől való elállást. A Támogatáskezelő a Támogató döntéséről értesíti a Kedvezményezettet.

## A Kedvezményezettel a szerződéskötéshez szükséges valamennyi feltétel határidőben való teljesülése esetén a támogatási szerződést a Támogatáskezelő köti meg.

## A költségvetési támogatás visszafizetésének biztosítása, valamint a költségvetési támogatás visszavonása, a támogatási szerződés felmondása vagy az attól történő elállás esetén visszafizetendő költségvetési támogatás visszakövetelése céljából a Támogató a támogatási szerződésben megfelelő biztosíték kikötéséről rendelkezhet.

## Biztosítékként a szerződéskötéskor a Kedvezményezettnek be kell nyújtania a Támogatáskezelőhöz valamennyi – jogszabály alapján beszedési megbízással megterhelhető - fizetési számlájára vonatkozóan, a Szerződésben meghatározott ellenőrzési véghatáridővel megegyező határidőig a Támogató javára szóló, csak a Támogató írásbeli hozzájárulásával visszavonható beszedési megbízásra felhatalmazó nyilatkozatát pénzügyi fedezethiány miatt nem teljesíthető fizetési megbízás esetére a követelés harmincöt napra való sorba állítására vonatkozó rendelkezéssel együtt. A biztosítékadási kötelezettség elmulasztása esetén a költségvetési támogatás folyósítása annak pótlásáig felfüggesztésre kerül.

## Nem köthető támogatási szerződés azzal aki:

## a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett;

## jogerős végzéssel elrendelt felszámolási, csőd-, végelszámolási vagy egyéb - a megszüntetésére irányuló, jogszabályban meghatározott - eljárás alatt áll;

## az Áht 48/B. § alapján nem részesíthető költségvetési támogatásban;

## a támogatási szerződés megkötésének kiadásának feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatát visszavonja;

## nem felel meg az Áht. 50. § (1) bekezdése szerinti követelményeknek.

# A támogatás folyósítása

## A támogatás folyósítására a támogatási szerződés hatályba lépésétől számított 30 napon belül kerül sor. A támogatás kifizetésének feltételeit, a záró szakmai beszámoló és a pénzügyi elszámolás benyújtásának határidejét és tartalmi követelményeit a támogatási szerződés, az Általános Szerződési Feltételek és a Pályázati útmutató tartalmazza. Költségvetési szerv esetén a támogatás folyósítása jelen Pályázati kiírás 5.7. pontjában a költségvetési szervekre vonatkozó részben foglaltak szerint teljesül.

## A támogatás folyósítása kizárólag pénzintézetnél nyitott számlára, banki átutalással kerül sor.

# Nyilvánosság

## A Kedvezményezett vállalja, hogy a projekt megvalósítása, tevékenységei során, kommunikációjában, kapcsolódó kiadványaiban a Támogató, az Emberi Erőforrások Minisztériuma nevét és hivatalos grafikai logóját megjeleníti.

## A Kedvezményezett vállalja, hogy a projektről szóló, szöveget és fotókat, valamint a Támogató nevét és hivatalos grafikai logóját tartalmazó beszámolót honlapján közzéteszi úgy, hogy az a projekt lezárásától legalább 2018. december 31-ig elérhető legyen. Amennyiben a Kedvezményezett nem rendelkezik honlappal, úgy az információt a helyben szokásos módon teszi közzé.

## Amennyiben a Kedvezményezett beszámolója keretében a 15.1. és 15.2. pontban foglaltakat nem vagy hiányosan tudja igazolni, úgy az a megítélt támogatás 5%-ának visszavonását eredményezi.

## A Támogatáskezelő a kiírás keretében megvalósuló eredmények népszerűsítése, az adott nemzetiségi közösség ismertségének és elismertségének növelése céljából – a pályázati program jellegétől függően – a projekt tevékenységeivel kapcsolatban a nyertes pályázóktól a pályázatban megadottakon felül további adatokat kérhet.

## A pályázattal kapcsolatosan kezelt személyazonosításra alkalmatlan adatok és a projektre vonatkozó adatok esetében a pályázó által szolgáltatott adatok statisztikai célra felhasználhatóak, közzétehetőek és továbbíthatóak.

# Az elszámolás

## A támogatást a szerződésben meghatározott célra és időszakban lehet felhasználni. A támogatás jogszerű felhasználásáról a Támogatási Szerződés, az Általános Szerződési Feltételek és a Pályázati Útmutató alapján kell záró szakmai beszámoló és pénzügyi elszámolás (egységesen Beszámoló) keretében elszámolni.

## Amennyiben a Beszámoló a szerződésben rögzített határidőig nem kerül benyújtásra, vagy a benyújtott beszámoló hiányos, a Támogatáskezelő a kedvezményezettet az elektronikus rendszeren keresztül küldött üzenetben, 15 napos határidővel hiánypótlásra szólítja fel. Amennyiben a kedvezményezett a felszólításban megjelölt határidőre sem teljesíti a beszámolási vagy hiánypótlási kötelezettségét, illetve a fennmaradó hiányosságokra további hiánypótlási felszólítás kiküldése válik szükségessé, a Támogatáskezelő az elektronikus rendszeren keresztül küldött üzenetben, 8 napos határidővel második felszólítást küld a kedvezményezett részére.

## FIGYELEM! Az elektronikus pályázat sajátosságai alapján az elektronikus rendszeren keresztül kiküldött üzenet hivatalos írásos értesítés, amely a kiküldéssel kézbesítettnek számít, a hiánypótlásra megadott határidő a kiküldés napjától számítódik. A pályázó vállalja, hogy a teljes pályázati folyamat során az elektronikus rendszeren keresztül érkező hivatalos üzeneteit figyelemmel kíséri.

## Figyelem! A támogatás felhasználása és az elszámolás során tekintettel kell arra lenni, hogy a forinttól eltérő pénznemben kiállított számla, számviteli bizonylat esetében annak végösszegét és az arra tekintettel elszámolható költség összegét a számlán, számviteli bizonylaton megjelölt teljesítés időpontjában érvényes, a Magyar Nemzeti Bank által közzétett hivatalos árfolyamon kell forintra átszámítani. Az eltérő árfolyamok miatti árfolyam veszteséget a kedvezményezettnek kell vállalnia!

## Figyelem! A projekt végrehajtása során a közbeszerzésekről szóló 2015.évi CXLIII. törvény (a továbbiakban: Kbt.) hatálya alá tartozó beszerzések esetén a Kedvezményezett köteles betartani a Kbt. előírásait!

# Kifogás

## Pályázati úton biztosított költségvetési támogatás esetén a támogatás igénylője, vagy a kedvezményezett, a Támogatáskezelőnél kifogást nyújthat be, ha a pályázati eljárásra, vagy a támogatói döntés meghozatalára, a támogatói okiratok kiadására, vagy a támogatói szerződések megkötésére, a költségvetési támogatás folyósítására, visszakövetelésére vonatkozó eljárás jogszabálysértő, a pályázati kiírásba, vagy a támogatási szerződésbe ütközik. A kifogást az államháztartásról szóló törvény végrehajtásáról szóló 368/2011. (XII. 31.) Korm. rendelet 102/D. §-a alapján a kifogásolt intézkedéshez vagy mulasztáshoz kapcsolódóan megállapított határidőn belül, ennek hiányában az arról való tudomásszerzéstől számított tíz napon belül, de legkésőbb az annak bekövetkezésétől számított harminc napon belül írásban lehet benyújtani.

## A kifogásnak tartalmaznia kell:

* a kifogást tevő nevét, székhelyét vagy lakcímét, a nem természetes személy kifogást tevő képviselője nevét;
* a kifogással érintett pályázat, a támogatási szerződés azonosítását szolgáló adatokat, így különösen a pályázat címét, a támogatás célját, a támogatási szerződés számát;
* a kifogásolt intézkedés vagy mulasztás meghatározását;
* a kifogás alapjául szolgáló tényeket és a kifogásolt vagy elmaradt intézkedéssel, döntéssel megsértett jogszabályhely pontos megjelölését;
* a kifogást tevő vagy a nem természetes személy kifogást tevő képviselőjének saját kezű aláírását.

## Érdemi vizsgálat nélkül el kell a kifogást utasítani, ha:

* azt határidőn túl terjesztették elő,
* azt nem az arra jogosult terjeszti elő,
* az a korábbival azonos tartalmú,
* a kifogás nem tartalmazza a jogszabályban meghatározott adatokat,
* azt a korábbi kifogás tárgyában hozott döntéssel szemben nyújtották be,
* a kifogás benyújtásának nincs helye,
* a kifogás kizárólag olyan jogsértés ellen irányul, mely a sérelmezett eljárás megismétlésével nem orvosolható.

## A lebonyolító szerv – ha a kifogásban foglaltakkal egyetért – megteszi a kifogásban sérelmezett helyzet megszüntetéséhez szükséges intézkedéseket, vagy továbbítja a kifogást az Emberi Erőforrások Minisztériumának. A kifogást az Emberi Erőforrások Minisztériuma annak kézhezvételétől számított harminc napon belül érdemben elbírálja. Az elbírálás határideje egy alkalommal, legfeljebb harminc nappal meghosszabbítható, erről a határidő lejárta előtt tájékoztatni kell a kifogás benyújtóját. A kifogás elbírálásában – a fejezetet irányító szerv vezetője kivételével – nem vehet részt az, aki a kifogással érintett eljárásban részt vett.

Ha a kifogás alapos, az Emberi Erőforrások Minisztériuma elrendeli a kifogásban sérelmezett helyzet megszüntetéséhez szükséges intézkedést, egyébként azt elutasítja, és döntéséről – elutasítás esetén az elutasítás indokainak megjelölésével – a kifogást benyújtóját írásban értesíti.

A kifogás tárgyában hozott döntés ellen további kifogás előterjesztésének vagy más jogorvoslat igénybevételének nincs helye.

# További információ

18.1. A Támogató, a Támogatáskezelő, illetve a jogszabály által az ellenőrzésükre feljogosított szervek (különösen az ÁSZ, KEHI) jogosultak a támogatás jogszerű felhasználásának ellenőrzése céljából a projekt megvalósításának folyamatba épített, illetve utólagos ellenőrzésére. A Kedvezményezett az ellenőrzések során köteles együttműködni az ellenőrzést végző szervezetekkel, illetve a projekt zárását követően köteles biztosítani, hogy a pályázatban a dokumentumok őrzésére kijelölt helyen a pályázati dokumentáció teljes anyaga rendelkezésre álljon. A helyszín változásáról köteles haladéktalanul tájékoztatni a Támogatáskezelőt. E kötelezettség megszegése esetén Támogató jogosult – a kötelezettség fennállásának időtartama alatt – a támogatás jogosulatlan igénybe vételére vonatkozó szankciók alkalmazására. Az ellenőrzések lefolytatására a támogatási döntés meghozatalát, vagy a támogatási szerződés megkötését megelőzően, a költségvetési támogatás igénybevétele alatt, a támogatott tevékenység befejezésekor, illetve lezárásakor, valamint a beszámoló elfogadását követő öt évig kerülhet sor.

## 18.2. A NEMZ-TAB-17 sz. pályázati csomag dokumentumai:

* a NEMZ-TAB-17 sz. Pályázati Kiírás,
* a NEMZ-17 sz. Pályázati Útmutató,
* a pályázati adatlap (elektronikus felületen),
* a kötelezően meghatározott csatolandó dokumentumok egységes és megbonthatatlan egészet alkotnak, a bennük foglaltak összessége határozza meg jelen pályázat részletes előírásait, keretrendszerét, feltételeit és szabályait.

## 18.3. A NEMZ-TAB-17 sz. pályázati csomag dokumentumai letölthetőek a Támogatáskezelő honlapjáról: [www.emet.gov.hu](http://www.emet.gov.hu).

## 18.4. A pályázattal kapcsolatos további információkat a [www.emet.gov.hu](http://www.emet.gov.hu) honlapon, valamint az ott feltüntetett ügyfélszolgálati elérhetőségeken kaphat.